**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 20.02.2023, ora 08.00 – 21.02.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 21.02.2023, ora 07.00**

**RÂURI**

**I.N.H.G.A.** a emis o **actualizare AVERTIZARE Hidrologică, cod galben şi cod portocaliu,** valabilă în intervalul **20.02.2023 ora 12:00 – 21.02.2023 ora 24:00**, vizând **scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri** pe unele râuri din bazinele hidrografice: **Tisa – intrarea în ţară, Vişeu, Iza, Tur, Someşul Mare, Lӑpuş, Crasna, Crişul Negru, Crişul Alb, Mureş, Bistra (afluent al râului Timiş), Olt,** cu posibile depăşiri ale **COTELOR DE APĂRARE**, astfel:

**COD GALBEN:**

 **În intervalul 20.02.2023 ora 12:00 – 21.02.2023 ora 24:00** pe râurile din bazinele hidrografice: Tisa – sector aferent S.H. Valea Vişeului, Vişeu, Iza, Lăpuş **(judeţul Maramureş)**, Tur **(judeţul Satu Mare)**, Someşul Mare **(judeţul Bistriţa Năsăud)**, Crasna – sector aval S.H. Craidorolţ **(judeţul Satu Mare)**, Crişul Negru **(judeţele: Bihor şi Arad)**, Crişul Alb **(judeţele: Hunedoara şi Arad)**, Mureş – bazin amonte S.H. Luduş **(judeţele: Harghita, Mureş şi Bistriţa Năsăud)**, Târnava Mică, Târnava Mare – bazin amonte S.H. Vânători **(judeţele: Harghita, Mureş şi Alba)**, Arieş – bazin amonte S.H. Baia de Arieş **(judeţul Alba),** Bistra - afluent al râului Timiş **(judeţul Caraş Severin),** Olt – bazin amonte S.H. Micfalău, Olt – afluenții de dreapta aferenți sectorului aval S.H. Feldioara – amonte confluență cu râul Șercaia (**judeţ****ele:** **Harghita, Covasna și Brașov).**

**COD PORTOCALIU:**

 **În intervalul 20.02.2023 ora 12:00 – 21.02.2023 ora 16:00** pe râurile din bazinele hidrografice: Tur – sector aval Ac. Cӑlineşti Oaş – sector ȋndiguit **(judeţul Satu Mare)**, Crişul Alb – sector aval S.H. Crişcior – amonte confluenţӑ cu râul Sebiş **(judeţele: Hunedoara şi Arad)**, Niraj – afluent al râului Mureş **(judeţul Mureş).**

 **Se ridicӑ ȋncepând cu data de 20.02.2023 ora 12:00 Avertizarea Hidrologicӑ din celelalte bazine avertizate anterior.**

Aceast mesaj a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Alba, Arad, Braşov, Bihor, Bistriţa-Năsăud, Caraş-Severin, Covasna, Hunedoara, Harghita, Maramureş, Mureş şi Satu-Mare (12 prefecturi) – AVERTIZARE Hidrologică, cod Galben.*

- *Arad, Hunedoara, Mureş şi Satu-Mare (4 prefecturi) – AVERTIZARE Hidrologică, cod Portocaliu.*

**Debitele vor fi în general în creștere,** ca urmare a efectului combinat al precipitațiilor lichide căzute în interval, cedării apei din stratul de zăpadă, evoluției formațiunilor de gheață și propagării, exceptând râurile din bazinele hidrografice: Vedea, Bârlad, bazinele inferioare ale Jiului, Oltului, Ialomiței, bazinele mijlocii și inferioare ale Argeșului, Prutului și pe cele din Dobrogea, unde au fost în general staționare.

Debitele se situează în general la valori în jurul și peste mediile multianuale lunare, exceptând râurile din bazinele hidrografice: bazinele mijlocii și inferioare ale Jiului, Argeșului, bazinul inferior al Oltului, cursul Prutului, cursul mijlociu și inferior al Siretului, unde se situează între 30-80% din normalele lunare și mai mici (sub 30% din normalele lunare) pe râurile din bazinele hidrografice: Bârlad și Jijia.

Formațiunile de gheață (gheață la maluri) au fost în diminuare, restrângere și eliminare, fiind prezente pe unii afluenți ai Oltului și izolat în bazinele superioare ale Argeșului, Prahovei, Moldovei și Bistriței.

În interval s-au situat peste **COTELE DE ATENȚIE** râurile la stațiile hidrometrice: Târnava Mare – Vânători (500+2)-jud. MS și Târnava Mare – Sighișoara (300+30)-jud. MS.

Se situează peste:

- **COTELE DE INUNDAȚIE** râurile la stațiile hidrometrice: Tur – Turulung (420+3) – jud. SM, Tur – Micula (310+63) – jud. SM, Crişul Alb – Gurahonț (200+48)-jud. AR, Târnava Mică – Târnăveni (320+19)-jud. MS,

- **COTELE DE ATENȚIE** râurile la stațiile hidrometrice: Tur – Călinești Oaș (350+50)-jud. SM, Crasna – Domănești (400+88) – jud. SM, Crasna – Berveni (490+10)-jud.SM, Crișul Alb – Vața de Jos (350+78)-jud.HD, Târnava Mare – Mediaș (280+46)-jud. SB, Târnava Mică – Bălăuşeri (180+6)-jud.MS, Saşa – Poieni (50+2)-jud.TM.

Este în vigoare **AVERTIZAREA HIDROLOGICĂ** Nr. 15 din 20.02.2023.

**Debitele vor fi în creștere** ca urmare a efectului combinat al precipitațiilor lichide prognozate, cedării apei din stratul de zăpadă, evoluției formațiunilor de gheață și propagării, exceptând râurile din bazinele hidrografice: Vedea, Bârlad, bazinele inferioare ale Jiului, Oltului, Ialomiței, bazinele mijlocii și inferioare ale Argeșului, Prutului și pe cele din Dobrogea, unde vor fi în general staționare.

Pe râurile din cursurile superioare ale Begăi, Timișului, Bârzavei, Moraviței, Crașului, Nerei, Cernei și Jiului, debitele vor fi în scădere.

Sunt posibile creșteri de niveluri și debite, pe unele râuri din zonele de deal și munte, ca urmare a precipitațiilor lichide prognozate, cedării apei din stratul de zăpadă și propagării, mai ales pe cele din nordul, nord-vestul și centrul țării.

Formațiunile de gheață (gheață la maluri) prezente pe râurile din centrul și estul țării, vor fi în diminuare, restrângere și eliminare.

Ca urmare a propagării viiturilor formate anterior, cursurile mijlocii și inferioare ale râurilor mari din Maramureș, Crișana și Transilvania, se vor situa peste **COTELE DE APĂRARE**.

Se menține în vigoare **AVERTIZAREA HIDROLOGICĂ** Nr. 15 din 20.02.2023.

**DUNĂRE**

**Debitul** la intrarea în ţară (secţiunea Baziaş) în intervalul 20.02.2023 – 21.02.2023 **a fost staţionar,** având valoarea **de** **4400 m3/s**, sub media multianuală a lunii **februarie (5300 m3/s).**

În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi staţionar (4400 m3/s).**

În aval de Porţile de Fier debitele vor fi în scădere.

**2.** **Situația meteorologică în intervalul 20.02.2023, ora 09.00 – 21.02.2023, ora 06.00**

**ÎN ŢARĂ**

**Vremea s-a răcit față de ziua precedentă** în cea mai mare parte a țării, însă valorile de temperatură s-au situat în continuare peste normele specifice perioadei. Cerul a fost mai mult noros în nord-vest, nord și centru, în timp ce, în restul teritoriului a fost variabil, cu înnorări la începutul zilei și din nou pe parcursul nopții. Izolat s-au semnalat precipitații slabe, predominant ninsori la munte și în Transilvania și mixte în Muntenia și Dobrogea. Vântul a prezentat intensificări la munte, unde pe creste rafalele au depășit 110...140 km/h spulberând sau viscolind ninsoarea, dar local și temporar și în zonele joase de relief, cu rafale în general de 45...60 km/h, iar izolat, în Transilvania și în Moldova, de 65...85 km/h. S-a menținut strat de zăpadă la munte, care la ora 20 măsura, în platformele stațiilor meteorologice până la 210 cm în Munții Făgăraș. Temperaturile maxime s-au încadrat între 3 grade la Toplița, Joseni și Miercurea Ciuc și 14 grade la Calafat, Drăgășani, Slatina, Caracal și Turnu Măgurele, iar la ora 06 valorile de temperatură se încadrau între -3 grade la Târgu Logrești și 12 grade la Pătârlagele.

*Observație: de ieri dimineață de la ora 6 au fost în vigoare 9 mesaje de alertă privind fenomene meteorologice periculoase imediate,* ***2 avertizări cod roșu****, una emisă de către SRPV Cluj și una emisă de către SRPV Bacău 7 atenționări cod galben, 3 emise de către SRPV Sibiu, 2 emise de către SRPV Bacău și câte una emisă de către SRPV Cluj și SRPV Timișoara.*

**LA BUCUREŞTI**

**Cerul a fost variabil,** iar vântul a suflat slab și moderat, cu ușoare intensificări noaptea. Valorile de temperatură, deși în scădere față de ziua precedentă, s-au situat în continuare peste normele specifice perioadei, astfel că temperatura maximă a fost de 9 grade la Afumați și de 10 grade la Filaret și Băneasa. La ora 06 se înregistrau 5 grade la Filaret și Băneasa și 6 grade la Afumați.

 **3. Prognoza meteorologică în intervalul 21.02.2023, ora 09.00 – 22.02.2023, ora 09.00**

**ÎN ŢARĂ**

**Vremea se va încălzi semnificativ,** devenind deosebit de caldă pentru ultima decadă a lunii februarie, dar în majoritatea zonelor, în special ziua, va fi vântoasă. La munte vor fi intensificări, cu rafale ce vor depăși 100...110 km/h la altitudini mai mari de 1700 m, unde zăpada va fi spulberată și vizibilitatea redusă; în restul teritoriului, local și temporar vântul va avea viteze în general de 45...65 km/h, iar izolat, în sudul Transilvaniei și nordul Moldovei de peste 70...80 km/h. Cerul va fi variabil, cu înnorări și pe alocuri ploi slabe în nord, centru și nord-est și precipitații mixte în zonele montane. Temperaturile maxime vor fi cu peste 10 grade mai mari decât în mod normal la această data în multe zone și se vor încadra în general între 9 și 19 grade, iar cele minime vor fi cuprinse între 0 și 6 grade.

**LA BUCUREŞTI**

**Vremea se va încălzi semnificativ,** devenind deosebit de caldă pentru ultima decadă a lunii februarie. Temperatura maximă va fi de 18...19 grade (peste 10 grade față de cea normală), iar cea minimă de 3...5 grade. Cerul va fi variabil, însă pe parcursul zilei vântul va avea intensificări temporare, cu rafale de 45...55 km/h, apoi va slăbi în intensitate.

**4. Buletin nivometeorologic pentru perioada 20.02.2023 ora 20 - 21.02.2023 ora 20**

**Fenomene meteo predominante: Vânt intens. Temperaturi diurne pozitive la altitudini joase.**

**Principalele mecanisme ce conduc la declanșarea avalanșelor: Zăpadă umedă**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC ÎNSEMNAT (3)** |
| **MUNŢII BUCEGI** | **RISC ÎNSEMNAT (3)** | **RISC MODERAT (2)** |
| **Munții Țarcu-Godeanu**  | **RISC ÎNSEMNAT (3)** | **RISC MODERAT (2)** |
| **Munții Parâng- Șureanu** | **RISC ÎNSEMNAT (3)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC ÎNSEMNAT (3)** |
| **CĂLIMANI-BISTRIȚEI- CEAHLĂU** | **RISC ÎNSEMNAT (3)** | **RISC MODERAT (2)** |
| **Munții Vlădeasa – Muntele Mare** | **RISC MODERAT (2)** | **RISC MODERAT (2)** |

**Evoluția vremii în intervalul 18-20.02.2023:**

Vremea a fost relativ caldă pentru această perioadă a anului, cu valori pozitive ale temperaturii diurne la altitudini mai mici de 1700 m. Cerul a fost mai mult noros și pe arii extinse s-au semnalat precipitații mixte, predominant sub formă de ninsoare la peste 1700 m. Izolat, în Munții Apuseni, cantitățile de precipitații au depășit 30 l/mp. Vântul a suflat moderat, cu intensificări temporare de 50-70 km/h în majoritatea masivelor, cu rafale până la 125…135 km/h la peste 1700 m, viscolind ninsoarea. Local s-a semnalat ceață, asociată izolat și cu depuneri de chiciură. Stratul de zăpadă a crescut cel mai mult cu 11 cm la stația meteo de la Bâlea-Lac și 10 cm la Vârful Iezer, în rest cu 3-5 cm. La stațiile joase, sub 1700 m, stratul de zăpadă a prezentat variații de +/- 1…3 cm. Vântul puternic a spulberat zăpada în văi, formând depozite însemnate.

**În data de 20.02.2023, la ora 14:** stratul de zăpadă de pe platformele stațiilor meteorologice măsura:

**Carpaţii Meridionali:** 211 cm la Bâlea-Lac, 134 cm la Vf. Omu, 120 cm Vf. Țarcu, 87 cm Cuntu, 47 cm la Păltiniș, 47 cm la Sinaia-1500, 45 cm la Parâng, 23 cm la Predeal, 21 cm la Fundata.

**Carpaţii Orientali:** 101 cm la Vf. Călimani, 70 cm la Vf. Iezer, 67 cm la Vf. Lăcăuți, 58 cm la Ceahlău-Toaca, 46 cm la Penteleu, 52 cm la Bucin.

**Carpaţii Occidentali:** 48 cm la Semenic, 38 cm la Stâna de Vale, 18 cm la Vf. Vlădeasa, 17 cm la Băișoara, 4 cm la Roșia Montană.

**Prognoza vremii în intervalul 20.02.2023, ora 20:00-21.02.2023, ora 20:00:**

Vremea va fi vântoasă și caldă pentru această perioadă. Cerul va fi variabil, cu înnorări temporare și precipitații mixte, slabe, predominant sub formă de ninsoare în zonele înalte, îndeosebi în Carpații Orientali, unde pe arii restrânse cantitățile de precipitații pot depăși 10 l/mp. Vântul va avea intensificări în zonele montane, iar la altitudini de peste 1700 m, rafalele vor depăși 110...130 km/h și vor fi perioade cu viscol și vizibilitate redusă. Temporar se va semnala ceață, asociată izolat și cu depuneri de chiciură.

Temperaturi prognozate în intervalul 20.02.2023 ora 20 - 21.02.2023 ora 20:

**Peste 1800 m: temperaturi minime**: -9..-4 grade

**temperaturi maxime:** -4..0 grade

**Sub 1800 m: temperaturi minime:** -4..0 grade

**temperaturi maxime: 0**..6 grade.

**Vânt la peste 2000 m:** din sector nord-vestic, cu viteze temporare de 110-130 km/h.

**Altitudinea izotermei de 0 grade:** urcă, de la 700-800 m la 1600-1800 m în masivele nordice și estice ale Carpaților Orientali și de la 1000-1200 m la 1800-2000 m în restul masivelor.

**Evoluția stratului de zăpadă și a riscului de avalanșă**

**Munţii Făgăraş:** **RISC ÎNSEMNAT (3)**

La peste 1800 m, stratul de zăpadă este mai consistent pe versanții nordici. La suprafață sunt 20-30 cm cu rezistență scăzută, formați din zăpada proaspăt căzută și cea deja existentă, depuși peste un strat mai vechi, cu rezistență de asemenea destul de redusă, dar unde s-au format legături slabe între cristale.

Sub aceste straturi mediu sau puțin stabilizate din partea superioară a zăpezii se află o crustă mai veche de gheață, care constituie un plan de alunecare pentru straturile aflate deasupra ei. În zonele de creastă se întâlnesc cornișe. Vântul intens a format și va forma în continuare plăci de vânt mai ales pe versanții sud-estici. Pe văi și în zonele adăpostite sunt depozite însemnate de zăpadă, care depășesc în unele locuri 3 metri. Stratul vechi, din profunzime, este format din zăpadă consolidată.

Pe fondul ușoarei încălziri diurne și al insolației, stratul de la suprafață se poate umezi și se pot declanșa spontan curgeri și avalanșe mici de topire, de suprafață. La supraîncărcări, prin ruperea și

alunecarea stratului instabil din partea superioară sau a plăcilor de vânt, se pot declanșa avalanșe medii și izolat mari. Riscul de declanșare al avalanșelor este mai accentuat pe versanții nordici, în condițiile în care pe versanții sudici stratul de zăpadă este mai redus.

Temperaturile diurne pozitive care se vor înregistra între 1500 și 1800 m, vor favoriza umezirea acestuia în partea superioară și înghețarea acestuia noaptea. Pe pantele mai înclinate vor fi condiții pentru declanșarea de avalanșe de dimensiuni medii, mai ales la supraîncărcări ale stratului.

**Munţii Bucegi:** **RISC ÎNSEMNAT (3)**

La peste 1800 m, stratul de zăpadă mai vechi s-a tasat și umezit ușor, iar peste acesta s-au depus câțiva centimetri de zăpadă proaspătă. Temperaturile negative vor favoriza înghețarea la suprafață și consolidarea suplimentară a stratului. Pe creste sunt formate cornișe, în zonele înalte plăci de vânt, iar pe văi și în zonele adăpostite troiene mari, care ating pe alocuri 3 m. În profunzime, zăpada este întărită, având intercalate cruste de gheață, iar spre sol, pe versanții cu orientare nordică, sunt cristale fațetate și tip cupă.

Pe pantele suficient de înclinate se pot declanșa spontan avalanșe de dimensiuni medii și izolat mari, în special pe versanții nordici, prin ruperea plăcilor de vânt sau prin angrenarea stratului mai puțin rezistent de la suprafață peste straturile mai vechi, riscul fiind prezent în special la supraîncărcări ale stratului.

Sub 1800 m, vremea caldă din cursul zilei va determina umezirea zăpezii și scăderea grosimii acesteia.

Pe anumite pante mai înclinate, stratul mediu stabilizat de zăpadă din partea superioară, poate aluneca peste stratul mai vechi şi stabilizat, ducând izolat la declanșarea spontană de avalanșe dimensiuni mici și izolat chiar medii la peste 1500 m, mai ales în condițiile unei supraîncărcări mari.

**Munții Țarcu-Godeanu: RISC ÎNSEMNAT (3)**

La peste 1800 m, temperaturile preponderent negative vor favoriza stabilizarea ușoară a stratului. La suprafață se menține însă un strat cu rezistență mai redusă. În zona crestelor se regăsesc cornișe, pe versanți plăci de vânt, iar pe văi și pe pantele adăpostite, depozite consistente de zăpadă. Stratul mai vechi, aflat dedesubt, este format din zăpadă consolidată.

Pe pantele suficient de înclinate se pot declanșa avalanșe de dimensiuni medii și doar izolat mari, prin alunecarea stratului puțin rezistent de la suprafață peste straturile mai vechi, sau prin ruperea și alunecarea plăcilor de vânt din apropierea crestelor, riscul fiind amplificat la supraîncărcări.

La altitudini mai mici de 1800 m, datorită temperaturilor diurne pozitive, stratul de zăpadă va fi umezit și ușor îngreunat cu apă. Pe pantele înclinate, stratul de la suprafață poate aluneca astfel peste stratul mai vechi şi stabilizat mai ales la supraîncărcări, dar izolat și spontan, ducând la declanșarea de avalanșe de dimensiuni mici și medii.

**Munții Parâng-Șureanu: RISC ÎNSEMNAT (3)**

La peste 1800 m, stratul de zăpadă s-a tasat ușor. În partea superioară, în special pe versanții nordici, se întâlnesc în continuare 30-40 cm de zăpadă cu rezistență redusă. În zonele de creastă se vor forma plăci noi de vânt, iar pe văi și pe pantele adăpostite sunt depozite consistente de zăpadă. Stratul mai vechi, aflat dedesubt, este format din zăpadă întărită, având intercalate cruste de gheață.

Pe pantele suficient de înclinate se pot declanșa avalanșe de dimensiuni medii și izolat mari pe versanții nordici, prin alunecarea stratului cu rezistență scăzută de la suprafață peste straturile mai vechi, sau prin ruperea și alunecarea plăcilor de vânt din apropierea crestelor, mai ales la supraîncărcări slabe, dar izolat și în mod spontan.

Sub 1800 m, temperaturile diurne pozitive vor umezi zăpada în partea sa superioară, astfel încât va

putea aluneca peste stratul inferior și consolidat, pe pantele mai înclinate. Este astfel posibilă declanșarea de avalanșe de dimensiuni mici sau medii, mai ales la supraîncărcări mai mari ale stratului, dar izolat și spontan.

**Munţii Rodnei:** **RISC ÎNSEMNAT (3)**

La peste 1800 m, ninsorile recente au depășit local 50-60 l/mp, iar stratul nou depus are grosimi ce

depășesc pe alocuri 30-40 cm, iar pe anumite văi sau zone adăpostite depozitele sunt însemnate. Pe versanții estici și sudici s-au format plăci de vânt consistente. Stratul vechi de zăpadă, din profunzime, este compactat și stabilizat în mare parte. Pe pantele suficient de înclinate și pe văile unde sunt depozite mari de zăpadă, se pot declanșa avalanșe de dimensiuni medii și chiar mari, prin alunecarea stratului puțin rezistent de la suprafață (constituit în principal din stratul de zăpadă recent depusă) sau prin ruperea plăcilor de vânt, riscul fiind prezent mai ales la supraîncărcări ale stratului, dar putând apărea și în mod spontan. Avalanșele pot angrena în anumite cazuri și straturile subiacente, mai vechi.

Sub 1800 de metri, stratul de zăpadă a înregistrat de asemenea creșteri importante, local de 20-30

cm. Zăpada de la altitudini joase este umezită și se va umezi suplimentar, pe fondul precipitațiilor mixte și al temperaturilor diurne ușor pozitive. Izolat se vor putea produce spontan avalanșe de dimensiuni mici sau medii, prin alunecarea acestui strat umezit și puțin stabilizat de la suprafață peste cel mai vechi și întărit, riscul declanșării avalanșelor fiind amplificat chiar și la supraîncărcări slabe.

**Munţii Călimani-Bistriţei-CEAHLAU:** **RISC ÎNSEMNAT (3)**

La peste 1800 metri stratul de zăpadă a crescut ușor, iar vântul puternic a spulberat zăpada pe văi și în locurile adăpostite. Pe versanții cu orientare sud-estică s-au format noi plăci de vânt. În profunzime stratul vechi de zăpadă este compact și întărit, cu cruste de gheață în interior. Pe pantele suficient de înclinate, se pot declanșa avalanșe de dimensiuni medii și doar izolat mai mari, prin alunecarea stratului puțin stabilizat din partea superioară a stratului sau prin ruperea plăcilor de vânt, riscul fiind prezent în special la supraîncărcări, dar putând să apară izolat și în mod spontan.

La altitudini mai mici de 1800 de metri, precipitațiile mixte au umezit ușor stratul de zăpadă în partea superioară. Stratul de zăpadă este mai consistent pe versanții vestici ai Munților Călimani și pe anumite văi, unde a fost transportată de vântul din altitudine. În condițiile unor temperaturi diurne pozitive și a precipitațiilor predominant sub formă de ploaie, stratul superior se va umezi suplimentar, astfel încât pe pantele suficient de înclinate, vor fi condiții pentru declanșarea unor avalanșe de dimensiuni mici și izolat medii, prin alunecarea acestuia peste stratul vechi și compact, riscul fiind amplificat mai ales în condiții de supraîncărcări.

**Munţii Vlădeasa, Muntele Mare:** **RISC MODERAT (2)**

În ultimele 24 de ore s-au înregistrat cantități moderate de precipitații mixte, predominant ninsori în zonele înalte și care au depus câțiva cm de zăpadă proaspătă. La altitudini mai joase au predominat ploile, dar trecător a fost și lapoviță. Zăpada umezită din partea superioară va îngheța noaptea, pe fondul temperaturilor negative. Pe pantele suficient de înclinate și pe văile adăpostite, unde sunt acumulări mai consistente de zăpadă, se pot declanșa avalanșe de dimensiuni mici și izolat medii, prin alunecarea stratului umezit, parțial stabilizat, de la suprafață peste stratul vechi și compact, sau prin ruperea și alunecarea unor plăci mai vechi de vânt formate în apropierea crestelor, riscul fiind amplificat la supraîncărcări. Avalanșe de topire sau curgeri pot apărea izolat și în mod spontan la altitudini mai joase, pe fondul temperaturilor diurne pozitive.

**Notă:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Someş-Tisa** informează că **în data de 20.02.2023, ora 09:00, ca urmare a fenomenelor hidrometeorologice din ultima perioadă, pe cursurile de apă din arealul hidrografic Someş – Tisa au fost antrenați plutitori atât de origine naturală cât şi de origine antropică, resturi vegetale, PET-uri, cu o frecvenţă de 15 PET-uri pe minut, iar la ora 12:00, de 20 de PET-uri pe minut, observate pe râul Someş, în secţiunea transfrontieră Satu-Mare, având debitul de 487 mc/s.**

În contextul regimului hidrologic actual, caracterizat prin creșteri de niveluri pe cursurile de apă, echipele de intervenție ale ANAR sunt prezente în teren, monitorizează și acționează pentru limitarea efectelor fenomenului, impactului asupra mediului.

***APM Suceava şi ABA Siret*** *revin cu*informaţii suplimentare despre producerea, în data de 19.02.2023, ora 16.30, unei poluări accidentale a malului stâng și apei râului Suceava în zona SC AMBRO SA, pe raza municipiului Suceava, județul Suceava. Cauza poluării: exfiltrații de ape, având o culoare neagră-maronie, ce izvorăsc din maluri în diverse puncte. Natura substanței: ape subterane infestate cu ape uzate industriale depozitate în iazuri de decantare în perioada anilor 1960-1989. Nu au fost identificate alte surse de poluare. Nu au fost identificate conducte din care să fie evacuate ape uzate. Este afectată o suprafață de aproximativ 100 mp, din plaja de balast a râului Suceava, de unde apele impurificate se scurg în cursul de apă, cu un debit de aproximativ 0,1 l/s. SC AMBRO SA, a executat în zonă un dren și un cămin colector de unde aceste ape sunt vidanjate zilnic și transportate la stația de epurare.

Vom reveni cu informații suplimentare.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 17.02.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring cu următoarele indicative:**

**B-30, oras Buftea, jud. Ilfov**

**B-29, oras Otopeni, jud. Ilfov**

**B-28, com. Glina, jud. Ilfov**

**B-27, com. Afumati, jud. Ilfov**

**B-26, oraş Voluntari, jud. Ilfov**

**B-11 oras Bragadiru, jud Ilfov**

**B-8, sat Baloteşti, com. Dumbrăveni, jud. Ilfov**

**B-1, B-3, B-5, B-9, B-12, B-13, B-14, B-21, B-24 mun. Bucuresti**

**MS-2, MS-1, mun. Targu Mures, jud. Mureş**

**AB-2, mun. Sebes, jud. Alba**

**IS-2, mun. Iaşi, jud. Iaşi**

**IS-5 – com. Tomeşti, jud. Iaşi**

**CJ-4, CJ-3, CJ-2 – mun. Cluj Napoca, jud. Cluj**

**MM-1, mun. Baia Mare, jud. Maramureş**

**CT-7, mun. Medgidia, jud. Constanţa**

**CT-1, mun. Constanţa, jud. Constanţa.**

**Agenţia Naţională pentru Protecţia Mediului** informează că, din rezultatele analizelor efectuate în data de 18.02.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring cu următoarele indicative:**

**MS-2, MS-1, mun. Targu Mures, jud. Mureş**

**MM-1, mun. Baia Mare, jud. Maramureş**

**CT-7, mun. Medgidia, jud. Constanţa.**

**Agenţia Naţională pentru Protecţia Mediului** informează că, din rezultatele analizelor efectuate în data de 19.02.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**ARBDD inf. telefonic despre izbucnirea in data de 20.02.2023, orele 19:00, a unui incendiu de vegetatie stuficola in zona Lacului Goloviţa, în apropiere de loc. Lunca, jud Tulcea, din zona loc. Jurilovca, in complexul ecologic Razim-Sinoe, zona canal de centura.** 2 autospeciale ISUJ Tulcea, de la Babadag si Jurilovca sunt in zona pentru a supraveghea incendiul sa nu se extinda la zona locuita a loc. Jurilovca si pentru a interveni in caz de nevoie. Se va reveni cu informatii suplimentare.

**ARBDD inf. despre izbucnirea unui incendiu de vegetatie stuficola in zona de SE a lacului Lumina, jud. Tulcea, in data de 20.02.2023, ora 12:30.** Incendiul este in desfasurare, se va reveni cu detalii.

**ARBDD inf. despre stingerea prin interventia unui detasament de 20 de pompieri de ISU Constanta si ISU Navodari, a unui incendiu de vegetatie stuficola in zona Padurii Vadu,** district ecologic Razim-Sinoe, extravilan comuna Sacele, jud. Constanta, izbucnit in data de 18.02.2023 ora 17:00, care a afectat 15 ha de stuf si vegetatie ierboasa, fiind stins la ora 19.02.2023, ora 01:00. Nu a fost afectata fauna salbatica din zona.

**APM Arges** informează că **în data de 18.02.2023, ora 16:00, s-a produs o poluare accidentală a solului, în jud. Arges, datorită unei spărturi pe conducta de transport amestec, conform notificării OMV Petrom, zona de productie Valahia, sector Targoviste Vest, langa Parc 35 Leordeni, fiind afectată o suprafaţă de 110 mp teren privat. S-au scurs pe sol cca. 120 litri apă sărată de zăcământ şi 60 litri ţiţei.** Au fost luat măsuri de izolare a conductei şi se intervine pentru remedierea avariei şi a terenului afectat.

**G.N.M.-C.J. Prahova și A.P.M. Prahova** revin cu informaţii suplimentare despre poluarea accidentală a solului, din data de 10.02.2023, la ora 13:00, la ieșirea din incinta societății Niomax Prod S.R.L. din comuna Brazi (strada Trandafirilor, nr. 33), jud. Prahova, s-a răsturnat o cisternă încărcată cu păcură. În urma accidentului conducta de evacuare s-a fisurat și s-au scurs cca 300 l de păcură, fiind poluați cca 50 ml de carosabil și **70 mp de teren de la marginea drumului**. Echipajele I.S.U. Prahova au izolat perimetrul, circulatia fiind blocata, a fost răspândit nisip și material absorbant pe suprafața afectată, acestea urmând să fie predate unei societăți specializate pentru bioremediere.

**La controlul din data de 14.02.2023, zona era curatata iar pamantul infestat era in volum de 2 mc. Se va transporta pamantul infestat catre o statie de bioremediere autorizata din punct de vedere al protectiei mediului. Unitatea poluatoare a fost sanctionata cu avertisment scris pentru nerepectarea regimului deseurilor.**

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 19.02.2023 – 20.02.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

 **Judetul Botosani:**

 - Se mentine situatia de restrictii in alimentarea cu apa pentru piscicultura la folosinta:

 0.-\*+//\*/\* \* S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judetul Iasi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni,corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

 **Judetul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

***ABA Siret*** *informeaza despre situatia aglomerarilor de gheturi de pe raul Moldova, din jud. Suceava, din 20.02.2023:*

*- din zona Colacu, de 100m, din com. Fundu Moldovei, s-a dislocat si se deplaseaza in aval;*

*- din zona intrare sat Botos, de 100m, din com. Fundu Moldovei s-a dislocat si se deplaseaza in aval;*

 *- s-a format pe cca. 700 m in zona pod Braniste ( 10km amonte de p.h. Fundu Moldovei) com. Fundu Moldovei;*

*- s-a format pe o lungime de cca. 200 m, 1 km amonte de aglomerarea din zona pod Braniste, com. Fundu Moldovei. Apa curge printre gheturi. Nu sunt semnalate probleme.*

*- Se mentine aglomerarea de gheturi de cca. 60 m lungime de pe raul Carlibaba, in loc Carlibaba, la 20 m confluenta cu raul Bistrita. Apa curge printre gheturi.*

*- Se mentine aglomerare de gheturi de cca. 500 m lungime pe raul Dorna, la confluenta cu raul Tesna.Apa curge printre gheturi.*

*- Aglomerarea de gheturi de cca 200 m lungime existenta pe r. Tesna, com. Cosna la 3 km amonte de p.h. Cosna, s-a dislocat azi 20.02.2023, ora 06:50 si se deplaseaza in aval. Apa curge printre gheturi.*

*Situatia pe râul Bistrita, amonte de ac. Izvorul Muntelui, jud. Neamt, se prezinta astfel:*

 *- de la viaductul din localitatea Poiana Largului in amonte raul prezinta curs liber, partial cu gheata la maluri; din amonte nu curge zai.*

*- Au fost Informate: Prefectura Judetului Suceava, ISU Bucovina, CLSU Fundu Moldovei, CLSU Pojorata.*

*In vederea diminuarii efectelor fenomenului de zapor, acumularea Topoliceni de pe raul Bistrita, aflata in administrarea S.C. Hidroelectrica S.A. - S.H. "Bistrita"-Piatra Neamt, este golita conform protocolului incheiat intre parti privind exploatarea acumularii pe timp friguros, perioada 2022-2023.*

*Personalul Statiei Hidrologice Suceava monitorizeaza evolutia fenomenelor de iarna de pe cursurile de apa.*

Direcția Comunicare